Document ID: /roh_data/filtered/swiss_laws_in_ROHinterleaved.jsonl.gz/33979

This text was translated from DE into Rumantsch Grischun.

Der Bundesrat ordnet die zur Anwendung dieses Gesetzes notwendigen statistischen Erhebungen an. Er hört vorher die betroffenen Forschungsorgane und, soweit die Erhebungen Empfängerinnen und Empfänger von Beiträgen nach dem HFKG oder dem ETH-Gesetz vom 4. Oktober 1991 betreffen, die Schweizerische Hochschulkonferenz beziehungsweise den ETH-Rat an. Er stellt die Information über die Forschungs- und Innovationsprojekte der Bundesverwaltung und des ETH-Bereichs sicher, soweit dies im Sinne von Artikel 50 möglich ist. Das SBFI führt für die Projekte der Ressortforschung eine Datenbank. SR 414.20 SR 414.110

Il Cussegl federal ordinescha las retschertgas statisticas ch’èn necessarias per applitgar questa lescha. El consultescha ordavant ils organs da perscrutaziun pertutgads ed, uschenavant che las retschertgas pertutgan retschaviders da contribuziuns tenor la LASA u tenor la Lescha davart las SPF dals 4 d’october 1991, la Conferenza universitara svizra respectivamain il Cussegl da las Scolas politecnicas federalas. El garantescha l’infurmaziun davart ils projects da perscrutaziun e d’innovaziun da l’administraziun federala e dal sectur SPF, uschenavant che quai è pussaivel en il senn da l’artitgel 50. Il SEFRI maina ina banca da datas per ils projects da la perscrutaziun da l’administraziun. SR 414.20 SR 414.110